Държавен вестник, бр. 48, 2025 г., стр. 81

БРОЙ  48	
Д Ъ Р Ж А В Е Н  В Е С Т Н И К 	
СТР.  81   
4б). НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА АМБУЛАТОРНАТА ПРОЦЕДУРА: 
Коагулопатии при лица над 18 години 
- трима лекари със специалност клинична хематология в клиника/отделение от III ниво на 
компетентност;  
и/или двама лекари със специалност по: Акушерство и гинекология и/или Гастроентерология 
и/или Ортопедия и травматология и/или Хирургия и/или Гръдна хирургия и/или Детска хирургия и/или 
Съдова хирургия и/или Неврохирургия и/или Пластично - възстановителна и естетична хирургия и/или 
Лицево-челюстна хирургия и/или Урология.    
- лекар със специалност по клинична лаборатория; 
- лекар със специалност по образна диагностика; 
- лекар със специалност по клинична патология. 
 
Коагулопатии при лица при лица под 18 години 
- четирима лекари със специалност "Педиатрия", от които трима лекари със специалност „Детски 
болести и хематология“ или „Детска клинична хематология и онкология“;  
 
и/или двама лекари със специалност по: Акушерство и гинекология и/или Гастроентерология 
и/или Ортопедия и травматология и/или Хирургия и/или Гръдна хирургия и/или Детска хирургия и/или 
Съдова хирургия и/или Неврохирургия и/или Пластично - възстановителна и естетична хирургия и/или 
Лицево-челюстна хирургия и/или Урология.    
- лекар със специалност по клинична лаборатория; 
- лекар със специалност по образна диагностика; 
- лекар със специалност по клинична патология. 
 
Лечебните заведения, сключили договор с НЗОК по АПр № 38.2, осигуряват 
антихемофилни фактори, посочени в таблицата с лекарствени продукти, включена в 
процедурата. 
 
5. ИНДИКАЦИИ ЗА ПРОВЕЖДАНЕ НА АМБУЛАТОРНАТА ПРОЦЕДУРАТА АЛГОРИТЪМ НА 
ПОВЕДЕНИЕ 
5a). ИНДИКАЦИИ: 
1.1. Животозаствашаващи кръвоизливи и спешни оперативни и инвазивни интервенции при 
пациенти с коагулопатии. 
1.2. Спешно възникнали състояния в резултат на усложнения на коагулопатии, при които е 
неоходимо извършването на оперативни и инвазивни интервенции. 
1.3. Постъпили за лечение, в лечебни заведения, осъществяващи дейности по оказване на 
спешна медицинска помощ при коагулопатии. 
1.4. Кръвоизливи, при които кървенето не може да бъде овладяно в амбулаторни условия и 
съществува риск за живота на пациента при коагулопатии. 
 
5б). АЛГОРИТЪМ НА ПОВЕДЕНИЕ 
Диагностично-лечебният алгоритъм е задължителен за изпълнение 
След постъпването на пациент с коагулопатия в лечебно заведение, осъществяващо дейности 
по оказване на спешна медицинска помощ, началникът на отделението/клиниката по хематология, 
или дежурният лекар преценяват необходимостта от прилагане на антихемофилни фактори; определят 
вид, доза и курс на лекарствените продукти, които следва да се приложат, и активно наблюдават 
състоянието на болния. 
Терапевтичният подход при коагулопатии следва комуникация и координация между 
лечебните заведения. 
Процедурите са:  
1. Лечебните заведения, в което пациентът с коагулопатия с кодове на болести по МКБ-10, 
описани в АПр № 38.2 е хоспитализиран по спешност уведомява ЛЗ, което разполага със 
специализирана комисия, съгласно утвърдените от управителя на НЗОК „Изисквания на НЗОК при 
лечение на коагулопатии в извънболничната помощ“, и има сключен договор с него писмено и/или по 
телефона и/или електронната поща за болничния случай и необходимостта от съответните 
лекарствени продукти. 
2. Специализираната комисия извършва медицинска експертиза за съответния случай и 
правилността на диагностиката и лечението, след представена медицинска документация по 
електронната поща. Експертизата се вписва и отчита съгласно изискванията на АПр № 38.1. 
3. При планови хоспитализации се извършва експертиза преди прилагането на лекарствени 
продукти. 
Болният се отчита по клинична пътека, за която има индикации от ЛЗ, в което е хоспитализиран.